П О В И К

ЗА ПРИЈАВУВАЊЕ НА АНАЛИТИЧАРИ НА ПОДАТОЦИ И ИНФОРМАЦИИ НА УЧЕСНИЦИТЕ ВО ИЗБОРНАТА КАМПАЊА НА ПРЕТСЕДАТЕЛСКИ И ПАРЛАМЕНТАРНИ ИЗБОРИ 2024 ГОДИНА

Заради ефикасно следење на изборната кампања на учесниците на претстојните Претседателски и Парламентарни избори во текот на 2024 година, Државната комисија за спречување на корупцијата има потреба од ангажирање на 3 (тројца) аналитичари на податоци.

УСЛОВИ ЗА УЧЕСТВО:

Заинтересираните кандидати потребно е да ги исполнат следниве услови:

* Да се дипломирани економисти или на завршни студии од областа на економските науки;
* Познавање и работа со Excel и Word документи;
* Аналитички способности и вештини за читање и анализа на финансиски извештаи;
* Основни знаења за работата на политичките пратии и изборните кампањи
* Да не е член на политичка партија;
* За време на изборниот процес да не е работно ангажиран.

НАЧИН НА ПРИЈАВУВАЊЕ:

Заинтересираните кандидати треба да го пополнат образецот „Пријава за аналитичар“ и „Изјава“ која е составен ден на Пријавата, а кои се достапни на интернет страната на проектот (electoralsupportprogramme.mk), и истите заедно со потребните документи да се достават на меил адресата: ifes.mk@ifes.org

РОК ЗА ПРИЈАВУВАЊЕ:

Рокот за пријавување ќе трае 5 дена од денот на објавувањето на огласот.

ОБВРСКИ НА АНАЛИТИЧАРИТЕ:

• секојдневно присуство во работните простории на ДКСК со полно работно време;

• анализа на остварените приходи спрема нивните извори прикажани во:

* годишните извештаи од редовното работење за 2022 и 2023 година на политичките партии, и
* извештаите за приемни донации за 2020, 2022 и 2023 година

• следење на промените на трансакциските сметки на учесниците:

* проверка на уплатените износи на донации;
* проверка за двојни донации, на редовна сметка и на изборна сметка од ист донатор (правно или физичко лице);
* проверка на донаторите со други бази на податоци?
* анализа на исплатените средства од трансакциските сметки и нивно поврзување со трошоците прикажани во периодичните извештаи од страна на учесниците;

ОБВРСКИ НА INTERNATIONAL FOUNDATION FOR ELECTORAL SYSTEMS (IFES), РЕПУБЛИКА СЕВЕРНА МАКЕДОНИЈА :

Кон избраните аналитичари International Foundation for Electoral Systems (IFES) во Република Северна Македонија ги има следниве обврски:

- да склучи договор за уредување на исполнување на меѓусебните обврски;

- да исплати еднократен надомест од 40.000,00 денари нето/месечно;

- за исплатените надоместоците да го плати износот на персонален данок.

ОБВРСКИ НА ДКСК:

- да обезбеди работни простории и компјутерска опрема

ПЕРИОД НА АНГАЖМАН:

Периодот на ангажман е заклучно до 15 септември 2024 година, со можност на дополнителен ангажман доколку има потреба од истиот.